Rosette Kajungu Mutambi

Rosette Kajungu Mutambi (an haife ta a ranar 26 ga watan Oktoba, 1964) ƙwararriyar ma'aikaciyar zamantakewa ce kuma 'yar jarida, 'yar siyasa kuma 'yar majalisa wacce ke wakiltar mutanen gundumar Mbarara a matsayin wakiliyar mata ta gunduma a Majalisar Dokokin Uganda.  Ita mamba ce a jam'iyyar National Resistance Movement (NRM),  jam'iyyar a shugabancin siyasa a Uganda ƙarƙashin jagorancin Yoweri Kaguta Museveni shugaban jamhuriyar Uganda.

 Bayanan ilimi 
Kajungu Mutambi ta yi karatunta na O'level daga makarantar sakandare ta Maryhill inda ta samu shedar karatun ta na Uganda (UCE) a shekarar 1981. Daga baya ta shiga makarantar sakandare ta 'yan mata ta Bweranyangi don karatunta na A'level sannan ta yi jarrabawar Advanced Certificate of Education (UACE) ta Uganda a shekarar 1984 bayan ta shiga Jami'ar Makerere inda ta kammala karatun digiri a fannin fasaha a shekarar 1988. Ta samu takardar shedar hulɗa da jama'a daga (MTAC) Nakawa a shekarar 1992 sannan ta kara samun difloma a fannin aikin jarida a shekarar 1993 daga Cibiyar Gudanarwa ta Uganda (UMI). Daga baya ta yi karatun digiri na farko a aikin jarida daga Cibiyar Nazarin Jarida ta Duniya ta Berlin a shekarar 1996 kuma ta kara da digiri na biyu a fannin gudanarwa daga Jami'ar Leicester a shekarar 2008. A halin yanzu tana karatun digiri na biyu a fannin tsare-tsare da gudanar da harkokin zamantakewa daga jami'ar Makerere.

 Aiki 
Kajungu Mutambi ita ce wacce ta kafa  babban darektan kungiyar HEPS Uganda don inganta kiwon lafiya daga shekarun 2000 zuwa 2016,.  Ta kasance jami'ar sa kai ta Health Action a gabashin Afirka daga shekarun 1998 zuwa 2000 kuma ta kasance jami'in yaɗa labarai a ma'aikatar yaɗa labarai da watsa shirye-shirye a ofishin shugaban ƙasa daga shekarun 1990 zuwa 1998. Tsakanin shekarun 1994 zuwa 1996, Kajungu Mutambi ta kasance mataimakiyar manaja, shirin kula da cutar kanjamau, mataimakiyar bincike ne a Recon Uganda iyaka daga shekarun 1987 zuwa 1989, kuma ta kasance mai ba da shawara kan harkokin kiwon lafiya daga shekarun 2002 zuwa yau. A halin yanzu ita mace ce 'yar majalisar dokokin Uganda tun a shekarar 2016.  A majalisa, tana aiki a kwamitin kula da asusun ƙananan hukumomi da kuma kwamitin kula da lafiya. Ita mamba ce a kungiyar 'yan majalisar dokokin Uganda (UWOPA) inda ita ce shugabar kwamitin zagaye na teburi. 

Kajungu Mutambi tana da memba a kungiyoyi masu sana'a; Ƙungiyar matan kafofin watsa labaru ta Uganda a matsayin cikakkiyar memba da kuma mamba a cikin Ƙungiyar Ma'aikatan zamantakewa.

 Manazarta 

Rukuni:Rayayyun mutane
Rukuni:Haifaffun 1964